જોત જોતામાં અમેરિકા ગયાને મૃણાલને વરસ પૂરું થયું. પણ છેલ્લા બે-ત્રણ મહિનાથી સુનંદાબેનને ખ્યાલમાં આવ્યું હતું કે આજકાલ મૃણાલના ફોન નિયમિત રીતે આવતા નથી. તે બહુ વાત પણ કરતી નથી. એક-બે વાર તો તેના ફોનની રાહ જોઈને તે રડી પડેલાં. એકવાર સામેથી તેમણે ફોન કરી મૃણાલને પૂછ્યું હતું : ‘તું કેમ પહેલાની જેમ હવે મારી સાથે વાત કરતી નથી ? તને કોઈ તકલીફ છે કે શું ? તું મજામાં હોય તેમ મને લાગતું નથી. શી વાત છે ?’ પણ ત્યારે પણ મૃણાલે ‘હું મજામાં છું’ એવું કંઈ કીધું નહીં. ફક્ત મમ્મીને કહ્યું કે, તું મારી ચિંતા ન કરીશ, અને ફોન મૂકી દીધેલો. ત્યારથી સુનંદાબેનને લાગતું હતું કે જરૂર કોઈ વાત છે જે મારાથી મૃણાલ છુપાવે છે. એટલે અઠવાડિયા પછી તેમણે ફરીથી તેને ફોન કર્યો અને પૂછ્યું :